stanford-oval/wikipedia huggingface dataset:
Martin Bashir
Michael Jacksonin haastattelu

Vuonna 2003 Bashir haastatteli poptähti Michael Jacksonia ITV-kanavalle. Lähetystä katsoi Yhdistyneessä kuningaskunnassa 14 miljoonaa ihmistä ja Yhdysvalloissa 38 miljoonaa ihmistä. Haastattelun jälkeen Jackson valitti Britannian viestintävirastoon syyttäen Bashiria kohujournalismista, koska tämä olisi saattanut Jacksonin huonoon valoon korostamalla tätä vastaan nostettuja syytteitä lasten seksuaalisesta ahdistelusta. Vuonna 2005 Jackson kuitenkin vapautettiin kaikista syytteistä.
Vastauksena Bashirin dokumenttiin Jackson julkaisi henkilökohtaisen kameramiehensä kuvaamaa materiaalia, jossa Bashir onnitteli Jacksonia Neverland Ranchin "hengellisestä" luonteesta. Se oli ristiriidassa Bashirin tekemän haastattelun kanssa, jossa hän sanoi Neverlandin olevan "vaarallinen paikka lapsille". Bashir myös kuvasi Jacksonia loistavaksi isäksi ja sanoi, että Jacksonin suhde lapsiin "sai hänet melkein itkemään". Kiistan seurauksena Bashir äänestettiin viidenneksi Channel 4:n tekemässä "sadan huonoimman britin" kyselyssä, heti Margaret Thatcherin ja Jade Goodyn jälkeen. Bashirin dokumentin menestyksen ansiosta yhdysvaltalainen ABC tarjosi hänelle töitä.
Jacksonin managerina vuosina 1996–2003 toiminut Dieter Wiesner totesi Bashirin dokumentin seurauksista Michael Jacksonin elämään näin: ”Se rikkoi hänet. Se tappoi hänet. Häneltä kesti kauan kuolla, mutta se alkoi sinä yönä. Aiemmin huumausaineet olivat hänelle tuki, mutta sen jälkeen niistä tuli välttämättömiä."
Jacksonin kuoleman jälkeen Bashir kommentoi: "Kun tein dokumenttia, oli pieniä osia, jotka sisälsivät polemiikkia hänen suhteestaan nuoriin. Mutta totuus on, että häntä ei koskaan tuomittu mistään rikoksesta enkä koskaan itse nähnyt mitään väärää.”
Aiheesta muualla

ABC News Bio
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Yhdysvallat  Tšekki 
Taiteenala:  MusicBrainz
Fahree

| Fahree |
| --- | --- |
 Fahree esiintymässä vuoden 2024 Eurovision laulukilpailussa toukokuussa.
Henkilötiedot
Koko nimi:  Fəxri İsmayılov
Syntynyt: 10. huhtikuuta 1995 (ikä 29) Baku, Azerbaidžan
Ammatti:  laulaja, lauluntekijä
Muusikko
Taiteilijanimi:  Fahree
Laulukielet:  azeri, englanti, venäjä
Aktiivisena:  2022–
Tyylilajit:  pop
Levy-yhtiöt:  BEAT Music
  [ Muokkaa Wikidatassa ] [ ohje ]  
Fəxri İsmayılov, (s. 10. huhtikuuta 1995 Baku, Azerbaidžan) taiteilijanimeltään Fahree on azerbaidžanilainen laulaja ja lauluntekijä. Hän edusti Azerbaidžania vuoden 2024 Eurovision laulukilpailussa Malmössä. Hänen edustuskappaleensa on nimeltään "Özünlə apar" ja siinä on mukana İlkin Dövlətov. Hän putosi kilpailusta ensimmäisessä semifinaalissa saatuaan 11 pistettä.
Varhaiselämä ja koulutus

İsmayılov syntyi 10. huhtikuuta vuonna 1995 Azerbaidžanin pääkaupungissa Bakussa. Hän varttui taiteellisessa perheessä; hänen veljensä on jazzrumpali ja isoisänsä näyttelijä. İsmayılov on suorittanut sekä kandidaatin- että maisterintutkinnon oikeustieteessä. Koronaviruspandemian huipentuman aikana İsmayılov omistautui enemmän musiikin tekemiseen ja alkoi tavoitella uraa muusikkona, joka oli ollut hänen lapsuuden haaveammattinsa.
Ura

Vuonna 2022 Fahree julkaisi debyyttisinglensä "Dance". Myöhemmin hän julkaisi kaksi azerinkielistä kappaletta: "Apardı uzaqlara"  -kappaleen yhdessä Mila Milesin kanssa sekä "Yollar"-kappaleen.
Vuoden 2023 lokakuun loppupuolella Azerbaidžanin yleisradioyhtiö İctimai Television (İTV) ilmoitti, että Fahree olisi yksi kuudestatoista kilpailijasta, joiden joukosta valittaisiin yksi edustamaan Azerbaidžania vuoden 2024 Euroviisuihin Malmöhön. 6. marraskuuta 2023 ilmoitettiin, että Fahree oli edennyt viiden muun kilpailijan kanssa valintaprosessin viimeiseen vaiheeseen. 7. maaliskuuta 2024 Fahreen ilmoitettiin olevan Azerbaidžanin vuoden 2024 euroviisuedustaja. Hänen euroviisukappaleensa "Özünlə apar" julkaistiin 15. maaliskuuta 2024 ja siinä on mukana İlkin Dövlətov. Kappaleen ovat kirjoittaneet Fahree itse yhdessä Edgar Ravinin, Hasan Haydarin ja Mila Milesin kanssa. Hän putosi kilpailusta ensimmäisessä semifinaalissa saatuaan 11 pistettä.
Diskografia > Singlet

2022 – Dance
2022 – Apardı uzaqlara (Mira Milesin kanssa)
2023 – Yollar
2024 – Özünlə apar (feat. İlkin Dövlətov)
Aiheesta muualla

Kuvia tai muita tiedostoja aiheesta Fahree Wikimedia Commonsissa
| Auktoriteettitunnisteet  |
| --- | --- |
Kansainväliset:  VIAF 
Taiteenala:  MusicBrainz 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en: Fahree
Käännös suomeksi
Ugandan pääministeri

| Ugandan pääministeri |
| --- | --- |
 
 
 Nykyinen Robinah Nabbanja 21. kesäkuuta 2021 lähtien
Virka-asunto:  Kampala
Nimittäjä:  Ugandan presidentti
Perustettu:  9. lokakuuta 1962
Ensimmäinen:  Milton Obote
Kotisivut:  opm.go.ug
Ugandan pääministeri johtaa Ugandan hallitusta, vaikka hallituksen todellinen päämies on presidentti.
Ugandan pääministerin virka perustettiin ensi kerran vuonna 1962. Vuonna 1966 siihenastinen pääministeri Milton Obote kumosi perustuslain, lakkautti pääministerin viran ja julistautui presidentiksi. Vuonna 1980 pääministerin virka perustettiin uudelleen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Prime Minister of Uganda
Africanus Horton

| Africanus Horton |
| --- | --- |

Henkilötiedot
Syntynyt: 1. kesäkuuta 1835 Gloucester, Brittiläinen Sierra Leone   (nykyinen Gloucester, Sierra Leone)
Kuollut: 15. lokakuuta 1883 (48 vuotta) Freetown, Brittiläinen Sierra Leone   (nykyinen Freetown, Sierra Leone)
Ammatti:  armeijan kirurgi, kirjailija, pankinjohtaja
Muut tiedot
Merkittävät teokset: Political Economy of British Western Africa (1865)   West African Countries and Peoples (1868)
James Africanus Beale Horton (1. kesäkuuta 1835 Gloucester, Brittiläinen Sierra Leone – 15. lokakuuta 1883 Freetown, Brittiläinen Sierra Leone) oli sierraleonelainen igboihin kuulunut Britannian armeijan kirurgi, joka kiinnostui sotilasuransa aikana politiikasta. Hän kirjoitti teoksia afrikkalaisesta nationalismista ja ehdotti muun muassa itsehallintoa eri kansallisuuksille. Sotilasuransa jälkeen Horton sijoitti rahaa perustamansa pankin kautta ja nousi aikansa rikkaimpien miesten joukkoon Afrikassa.
Syntymä ja opiskelu

Africanus Horton syntyi vuonna 1835 Britannialle kuuluneessa Sierra Leonessa Gloucesterissa lähellä Freetownia. Hänen vanhempansa olivat itäisestä Nigeriasta kotoisin olleita igboja, jotka oli pelastettu orjalaivalta ja sijoitettu sen jälkeen Sierra Leoneen. Hortonin isä kääntyi Sierra Leonessa kristinuskoon ja työskenteli kirvesmiehenä.
Horton muutti vuonna 1847 Freetowniin opiskelemaan Church Mission Societyn koulussa. Hänet siirrettiin vuonna 1853 Fourah Bay Collegeen opiskelemaan papiksi. Horton opiskeli siellä kahden vuoden ajan, kunnes hänet lähetettiin opiskelemaan sotilasuraa varten lääketiedettä Englantiin. Horton oli yksi kolmesta paikallisesta, jotka siirtomaahallinto valitsi vuonna 1855 lääketieteen opintoihin.
Horton opiskeli kolmen vuoden ajan Lontoon King’s Collegessa ja sen jälkeen vielä vuoden Edinburghin yliopistossa. Hän valmistui vuonna 1859 lääketieteen tohtoriksi.
Ura

Horton määrättiin vuonna 1859 Länsi-Afrikkaan, jossa hän toimi kirurgina Britannian armeijassa. Hänet oli sijoitettu sotilasuransa aikana useisiin kohteisiin, ja hän palveli sen aikana muun muassa Ašanti-sodissa vuosina 1863 ja 1873.
Sotilasuransa aikana Horton kiinnostui politiikasta. Hän kirjoitti tekstejä afrikkalaisesta nationalismista. Hän esitti teoksessaan Political Economy of British Western Africa (1865), että Fourah Bay College voisi olla oman sierraleonelaisen yliopiston ydin. Myöhemmin hän tuki Edward Wilmot Blydenin kampanjaa yliopiston perustamisesta Sierra Leoneen. Hän oli myös mukana vuosina 1868–1873 niin sanotussa Fantien konfederaatiossa, koska hän uskoi sen auttavan afrikkalaisia itsehallintoon.
Hortonin West African Countries and Peoples julkaistiin vuonna 1868. Siinä hän haastoi vallalla olleen käsityksen afrikkalaisten alemmuudesta ja ehdotti itsehallintoa eri kansallisuusryhmille. Horton oli kuitenkin uskollinen Britannialle, jonka ajatteli vaikuttavan kulttuurisesti ja teknologisesti Afrikan kehittymiseen.
Horton jäi 45-vuotiaana eläkkeelle asevoimista ja palasi Freetowniin suhteellisen rikkaana miehenä. Hän jatkoi edelleen afrikkalaisen koulutuksen kehittämistä ja perusti pankin, jonka tarkoituksena oli avustaa paikallista yrittäjyyttä. Horton ansaitsi hyvin rahaa yritystoiminnallaan ja kultakaivoksiin tekemillään sijoituksillaan, ja hän olikin 1880-luvun alussa Afrikan rikkaimpia miehiä.
Horton kuoli Freetownissa lokakuussa 1883.
Merkitys ja tunnustukset

Horton oli panafrikkalainen patriootti, vaikka jotkut afrikkalaiset ajattelijat eivät olekaan pitäneet hänen kritiikittömästä eurooppalaisten arvojen hyväksynnästä. Horton oli kuitenkin voimakas rasismin vastustaja ja Länsi-Afrikan tieteellisen ja nykyaikaisen kehityksen edelläkävijä. Hän pystyi tieteellisesti perustelemaan afrikkalaisten ja eurooppalaisten eron olevan historiallinen ja ympäristöllinen, ei rodullinen.
Hortonin merkitys unohdettiin pian hänen kuolemansa jälkeen. Hänen kirjoituksensa nostettiin kuitenkin 1900-luvun jälkipuoliskolla esiin, kun West African Countries and Peoples julkaistiin uudelleen vuonna 1969 ja Letters on the Political Condition of the Gold Coast vuonna 1970.
Kraatteri Merkuriuksella on nimetty Hortonin mukaan.
Aiheesta muualla

Kuvia tai muita tiedostoja aiheesta Africanus Horton Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Alankomaat 
Muut:  Europeana  IdRef
Jäämies (sarjakuvahahmo)

| Jäämies |
| --- | --- |

Luoja(t):  Stan Lee & Jack Kirby
Kustantamo:  Marvel Comics
Ensiesiintyminen:  X-Men #1 (1963)
Henkilötiedot
Oikea nimi:  Robert "Bobby" Louis Drake
Status:  aktiivinen
Pituus:  173 cm
Paino:  66 kg
Ryhmäsidokset:  Ryhmä-X
Edelliset ryhmäsidokset:  Tekijä-X Puolustajat
Voimat:  Orgaanisen jään hallinta
Jäämies (engl. Iceman) on Marvel Comicsin kustantama kuvitteellinen sankari, jonka loivat Stan Lee ja Jack Kirby. Hahmo esiintyi ensi kerran X-Men lehden numerossa 1, vuonna 1963.
Historia

Bobby Drake halusi normaalin elämän, joka hänellä hänellä aluksi olikin. Hän oli tavallinen koululainen, tai ei aivan. Bobby tiesi kyvyistään, vaikkei osannut niitä käyttää eikä edes yrittänyt. Myös hänen vanhempansa tiesivät pojastaan ja auttoivat häntä pitämään jäävoiman salassa.
Rauhallista elämää ei jatkunut pitkään. Bobbyn ollessa ulkona tyttöystävänsä kanssa, jengi hyökkäsi heidän kimppuunsa. Bobby suojasi itseään ja tyttöystäväänsä käyttämällä vaistomaisesti jäävoimaansa ja jäädytti yhden pojista. Muut pojat juoksivat karkuun, kuten myös nuoren Bobbyn tyttöystävä.
Pian Professori X lähetti Kykloopin pyytämään Bobbya liittymään Ryhmä-X:ään. Bobby kuitenkin kieltäytyi. Pian joukko vihaisia kyläläisiä hyökkäsi Bobbyn ja Kykloopin kimppuun tarkoituksenaan hirttää heidät. Kaikkien onneksi Professori X tyhjensi vihaisten kyläläisten muistin ja samalla Bobby päätti liittyä Ryhmä X:ään.
Myöhemmin, House of M -tarinan päätteeksi myös Jäämies menetti voimansa Purppuranoidan loitsun takia.
Jäämies muissa medioissa > Televisio

Jäämies oli yksi kolmesta päähenkilöstä animaatiosarjassa Spider-Man and His Amazing Friends , missä hänen ääninäyttelijänään toimi Frank Welker. Hänen taustoistaan kerrottiin hyvin vähän, vaikkakin hän esiintyi useissa jaksoissa entisen joukkonsa, Ryhmä-X:n, kanssa.
Hän on myös esiintynyt animoidussa X-Men -sarjassa joukon entisenä jäsenenä, joka lopetti hänen ja Xavierin välisten erimielisyyksien johdosta. Tässä sarjassa hänen ääninäyttelijänään toimi Dennis Akayama.
X-Men: Evolution -animaatiosarjassa hänen suunniteltiin olevan sarjan kahdeksas X-mies, mutta Spyken suosion johdosta näin ei käynyt. Hän kuitenkin esiintyi useammin Spyken poistuttua sarjasta. Sarjassa Jäämies on uusi mutantti, joka joskus käyttäytyi Uusien mutanttien epävirallisena johtajana. Jäämiehen ääninäyttelijänä toimi Andrew Francis.
Jäämies muissa medioissa > Elokuvat

Jäämies esiintyy jokaisessa X-Men elokuvassa näyttelijänään Shawn Ashmore.
Elokuvassa X-Men hänellä ei ole suurta roolia. Hänen tärkein roolinsa elokuvassa on kohtaus, jossa Mystikko näyttelee häntä saadakseen Roguen häipymään koulusta. Suuri ero sarjakuvaan nähden on hänen ulkonäkönsä.
X-Men 2 hänellä on paljon suurempi rooli ja hänen ja Roguen välille on kehkeytynyt romanssi.
X-Men: Viimeinen kohtaaminen hänen roolinsa on jälleen pienempi ja hänellä alkaa olemaan tunteita myös Varjokissaa kohtaan. Hänen sarjakuvista tuttu ulkonäkönsä näkyy lopussa taistelussa Pyroa vastaan ja hän lopulta valitsee Roguen.
Jäämies muissa medioissa > Videopelit

Jäämies on esiintynyt lukuisissa videopeleissä, kuten X-Men: Children of the Atom ja Marvel vs. Capcom 2. Hän ei ole kuitenkaan ollut suosittu hahmo näissä peleissä, koska oli heikko säteisiin ja tuleen perustuville iskuille.
Hän esiintyy myös X-Men Legendsissä ääninäyttelijänään Darren Scott sekä tämän jatko-osassa X-Men Legends II: Rise of Apocalypsessa, jossa hänen ääninäyttelijänään toimi James Arnold Taylor.
Jäämies on yksi kolmesta pelattavasta hahmosta X-Men: The Official Gamessa, joka kertoo tapahtumista X-Men 2 ja X-Men: Viimeinen kohtaaminen elokuvien välillä. Tässä hänen ääninäyttelijänään toimi Shawn Ashmore, joka myös näyttelee häntä elokuvissa.
Jäämies esiintyy pelissä Marvel: Ultimate Alliance yhtenä pelattavista hahmoista lainaten useita liikeitään Legends-peleistä ja hänen ääninäyttelijänään toimi taas James Arnold Taylor.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1981–1983 | Frank Welker | Spider-Man and His Amazing Friends |  |  |
| 1994 | Dan Hennessey |  |  | X-Men: Children of the Atom |
| 1995 | Dennis Akayama | X-Men |  |  |
| 2000 2003 2006 | Shawn Ashmore |  | X-Men X-Men 2 X-Men: Viimeinen kohtaaminen | X-Men: The Official Game |
| 2001–2003 | Andrew Francis | X-Men: Evolution |  |  |
| 2004 | Darren Scott |  |  | X-Men Legends' |
| 2005–2006 | James Arnold Taylor |  |  | X-Men Legends 2: Rise of Apocalypse Marvel: Ultimate Alliance |
| 2008–2009 | Yuri Lowenthal | Wolverine and the X-Men |  |  |
| 2009 | Adam Bobrow |  |  | Marvel: Ultimate Alliance 2 |
| 2011 | Scott Menville |  |  | X-Men: Destiny |
Akun tehdas (albumi)

| Akun tehdas Eppu Normaali |
| --- | --- | --- |

Studioalbumin tiedot
 Äänitetty : 1979-1980
 Julkaistu: 19. helmikuuta 1980
 Tuottaja(t): Mikko Syrjä
 Tyylilaji: uusi aalto, suomirock
 Kesto: 36.00
 Levy-yhtiö: Poko Rekords
Listasijoitukset
  1. (huhtikuu 1980)
Eppu Normaalin muut julkaisut
| Maximum Jee & Jee 1979 | Akun tehdas 1980 | Elävänä Euroopassa 1980 |
Akun tehdas on suomalaisen rockyhtyeen Eppu Normaalin kolmas albumi vuodelta 1980. Levyn on tuottanut yhtyeen kitaristi Pantse Syrjä.
Albumi sisältää muun muassa kappaleet ”Suomi-ilmiö”, ”Akun tehdas” ja ”Puhtoinen lähiöni”. Albumi muutti yhtyeen suuntaa punkista kohti uuden aallon musiikkia.
Albumin nimi juontuu Creedence Clearwater Revival -yhtyeen levystä Cosmo’s Factory, joka sekin oli nimetty yhtyeen rumpalin mukaan. Myös kansikuva on saanut kyseisestä levystä vaikutteita.
Kappaleet

Vanha kellarissa valittaa – 2.31
Minun aurinkolasit – 4.56
Suomi-ilmiö – 3.31
Poltan loppuun tupakin – 3.19
Puhtoinen lähiöni – 3.51
Akun tehdas – 3.30
Puhtoiset vesistömme – 3.08
Vanha poika – 3.04
Bob Dylan – 2.03
Jäähyväiset rock'n'rollille – 3.24
Viimeinen funk – 2.38
Singlet

”Puhtoinen lähiöni” / ”Suuri ja mahtava” joulukuu, 1979
Kokoonpano

Martti Syrjä (laulu)
Pantse Syrjä (kitara, taustalaulu)
Juha Torvinen (kitara, laulu (kappale 10)
Mikko Nevalainen (basso)
Aku Syrjä (rummut)
Mikko Saarela (basso (kappale 5)
Farmasian historia

Yleistä
Teoriat
Historiankirjoitus
Jako aikakausittain
Esihistoriallinen aika
Antiikin tiede
Keskiajan tiede
Renessanssin tiede
Tieteellinen vallankumous
Valistusajan tiede
Tiede teollisen vallankumouksen aikana
1900-luvun tiede
Jako aloittain
Matematiikka
Filosofia
Luonnontieteet
Tähtitiede
Biologia
Kemia
Ekologia
Maantiede
Geologia
Fysiikka
Yhteiskuntatieteet
Taloustiede
Kielitiede
Valtiotiede
Psykologia
Sosiologia
Uskontotiede
Tekniikka
Maataloustiede
Sähkö ja elektroniikka
Rakennustekniikka
Arkkitehtuuri
Kartografia
Kemiantekniikka
Tietokoneteknikka
Tietojenkäsittelytiede
Materiaalitiede
Lääketiede
Farmasia
Katso myös: Näennäistieteen historia
Farmasian historialla voidaan tarkoittaa paitsi ihmiskunnan harjoittaman lääkevalmistustaidonhistoriaa, myös lääkkeitä valmistavan ja jakelevan laitoksen eli apteekkien historiaa, sekä akateemisen farmaseuttisen tieteenalan historiaa. Näistä lääkevalmistuksen historia ulottuu koko ihmiskunnan historian ajalle. Apteekkilaitos sekä farmasia itsenäisenä tieteenalana ovat huomattavasti uudempia ilmiöitä. Etenkin varhaisvaiheidensa osalta farmasian historia on usein limittäistä lääketieteen historian kanssa, eikä eri tieteenalojen välinen raja ole aina selvä. Farmasian historian voidaan kuitenkin ajatella keskittyvän enemmän lääkevalmisteiden ja niiden valmistustaidon historiaan, kun taas lääketieteen historia käsittelee enemmän lääketieteellisten hoitojen historiaa.
Esihistoriallinen luonnonlääkintä

Ihmiskunta on pyrkinyt koko olemassaolonsa ajan hoitamaan tauteja ja lievittämään niihin liittyvää kärsimystä. Luonnonkansojen keskuudessa yleinen käsitys lienee ollut se, että sairaudet ovat seurausta jumalten tai henkiolentojen tyytymättömyydestä. Näin ollen esihistoriallisena aikana sairauksien hoito nivoutui tiiviisti uskonnonharjoittamiseen, ja yhteisöjen poppamiehillä tai muilla uskonnollisilla asiantuntijoilla oli tyypillisesti vastuullaan myös parantajan tehtäviä.
Vaikka varhaiset parannuskeinot ovat nojanneet pitkälti henkiolentojen lepuuttamiseen tähtääviin rituaaleihin, on näiden rituaalien rinnalla esiintynyt aina myös luonnonlääkintää. Pääosa lääkeaineista saatiin suoraan kasvikunnasta. Jo esihistoriallisena aikana on käytetty lääkinnällisessä tarkoituksessa useita kasveja, joiden sisältämillä aineilla on vahvoja farmakologisia vaikutuksia. Varhain käytettyjä kasviperäisiä lääkeaineita ovat ainakin oopiumiunikko ja siitä saatava oopiumi, kiinapuista saatava kiniini, strykniinipuusta saatava strykniini, oksetusjuuresta saatava emetiini ja kokapensaista saatava kokaiini. Myös kofeiinin piristävä vaikutus on keksitty jo hyvin varhain ja useissa eri kulttuureissa toisistaan riippumatta.
Varhaiset korkeakulttuurit ja kehittyvä lääkevalmistusoppi

Vanhimmat tiedot kehittyneestä lääkkeiden käytöstä ovat peräisin muinaisesta Egyptistä. Merkittävin varhaisista farmaseuttista tietoa sisältävistä dokumenteista lienee Egyptistä peräisin oleva ns. papyrys Eber joka sisältää maininnan noin 700 eri rohdosvalmisteesta. Suuri osa näistä voidaan nykytiedon nojalla todeta farmakologiselta vaikutukseltaan tehottomiksi, niiden tehoaineiden ollessa esimerkiksi eri eläinten uloste tai virtsa. Kuitenkin osa papyrys Eberin kasvisrohdosvalmisteista sisältää myös todellisia vaikuttavia aineita sisältäviä raaka-aineita. Papyrys Eber sisältää maininnan esimerkiksi oopiumin, risiinin, hullukaalin, mirhan, sahramin ja kannabiksen lääkekäytöstä. Vaikka lääkkeiden käyttö on ollut edelleen pitkälti magiaan ja uskontoon perustuvaa, on useita kasvisrohtoja myös käytetty niiden aidon farmakologisen vaikutuksen mukaiseen käyttöaiheeseen.
Kehittynyt lääkkeenvalmistustaito lienee levinnyt Egyptistä antiikin Kreikkaan, Babyloniaan, Assyriaan ja lopulta näiden välittämänä myös Intiaan. Näistä etenkin Intiassa on kehittynyt myös omaa itsenäistä lääkkeenvalmistustaitoa. Intialaisista lääkeaineita sisältävistä dokumenteista on säilynyt esimerkiksi 800-luvulta eaa. peräisin oleva asiakirja, joka sisältää 715 eri valmistetta. Vaikka myös intialainen lääkehoitotraditio on tuona aikana ollut pitkälti magian ja uskonnon värittämää, sisältävät intialaiset lähteet silti vaikuttavia aineita sisältäviä kasvivalmisteita suhteessa jopa enemmän kuin vastaavat egyptiläiset lähteet. Intialaiset ovat myös tiettävästi ensimmäisenä alkaneet käyttämään elohopeaa ja rikkiä osana lääkevalmisteita.
Kiinalainen lääkevalmistusoppi ja lääketiede on myös yhtä vanha kuin kiinalainen kulttuuri. Varhaisin kiinalainen farmaseuttista tietoa sisältävä lähde on myyttisen keisari Shennongin nimiin merkattu yrttikirja Pen King. Kirja korostaa etenkin ginsengjuuren merkitystä lääkinnässä. Muita tärkeitä kiinalaisessa lääketieteessä jo varhain käyttöön otettuja lääkeaineita tai -kasveja ovat ainakin oopiumi, rikki, elohopea, arsenikki, tähtianis ja raparperi.
Antiikin Kreikka ja läntisen lääketieteen synty

Myös kreikkalaisten harjoittama lääketiede piti parantamista aluksi uskonnollisena toimintana. Lääkintätaidon jumala Asklepios oli keskeisessä asemassa kreikkalaisessa parannustaidossa. Uskonnon harjoittamisesta itsenäisen hoidontarjoajan kuitenkin muodostivat jo varhain ns. pharmakopolit, jotka keräsivät kasvisrohdoksia ja levittivät niitä potilaiden käytettäviksi. Lääkkeenvalmistusoppi oli pitkälti peräisin Egyptistä, josta se saapui kreikkaan noin 1000-luvulla eaa.
Noin 500-luvulta eaa. alkaen kreikkalaiset alkoivat itse aktiivisesti tutkia lääkeaineita ja niiden vaikutusta. Kreikkalaisten uusi innovaatio oli uskonnollisesta mystiikasta luopuminen lääkehoidoissa ja lääkkeiden vaikutuksen järkiperäinen arviointi. Tunnetuin antiikin Kreikan lääkäri oli Hippokrates. Hippokrateen perustaman lääketieteen koulukunnan keskeinen ajatus oli humoraalioppi, jonka mukaan sairaudet liittyvät kehon neljän klassisen päänesteen eli veren, liman, keltaisen sapen ja mustan sapen epätasapainoon. Lääkeaineilla ja hoidoilla pyrittiin palauttamaan vioittunut tasapaino. Lääkkeitä Hippokrateen aloittamassa lääkintätraditiossa tunnettiin pari sataa.
Hellenismin aikana kreikkalainen lääketiede alkoi jakautua opillisesti toisistaan eroaviin koulukuntiin. Huomattavia koulukuntia olivat esimerkiksi dogmaattinen koulukunta, joka rakentui hippokraattisen lääketieteen oppien varaan ja jossa hoidolliset menetelmät perustuivat jälleen enemmän oppijärjestelmän uskolliselle noudattamiselle kuin järkiperäiselle päättelylle tai kokemustiedolle. Tälle vastakkainen koulukunta oli empiirinen koulukunta, jossa hippokraattisesta teoriasta irtauduttiin ja pyrittiin löytämään kussakin tilanteessa sopiva hoito kokemusperäisen tiedon ja erilaisten hoitokokeilujen avulla. Empiirisen koulukunnan kokeilemat lääkehoidot ja lääkevalmisteet olivat usein varsin monimutkaisia ja muutamat sen piirissä kehitetyt rohdossekoitukset kuten teriakki olivat satunnaisessa käytössä vielä 1800-luvulla. Kolmas koulukunnista oli metodinen koulukunta jonka hoidot perustuivat hierontaan ja ruokavalioihin, joilla pyrittiin vaikuttamaan kudosten huokoisuuteen. Lääkeaineiden käyttö metodisen koulukunnan piirissä oli muita koulukuntia vähäisempää.
Rooman valtakuntaan lääkevalmistustaito levisi kreikkalaisten lääkäreiden välittämänä, eikä kreikkalaisesta lääkintäopista irrallista roomalaista lääkehoitotraditiota juuri ole. Rooman historian aikana filosofit, lääkärit ja oppineet tarkastelivat lääkehoitoja lähinnä edellä kuvattujen helleenisten koulukuntien teorioiden kautta. Merkittävin Rooman valtakunnan aikana vaikuttaneista lääkäreistä oli Galenos, joka vaikutti huomattavasti häntä seuranneeseen lääketieteen teoriaan. Galenos kuitenkin tarkasteli teoksissaan lähinnä anatomiaa ja fysiologiaa, joten hänen vaikutuksensa farmasian alalla jäi vähäisemmäksi. Galenos myös piti tavoiteltavana sitä, että lääkäri valmistaisi käyttämänsä lääkkeet itse. Hän paheksui esimerkiksi farmakopolien ja muiden lääkäreistä riippumattomien toimijoiden asemaa lääkkeiden valmistuksessa ja jakelussa.